pythainlp/thaigov-v2-corpus-22032023 huggingface dataset:
วันศุกร์ที่ 27 พฤศจิกายน 2563
รมว.วธ. ร่วมแถลงข่าว “โครงการมหกรรมผ้าไหม ไหมไทยสู่เส้นทางโลก ปีที่ ๑๐”
รมว.วธ. ร่วมแถลงข่าว “โครงการมหกรรมผ้าไหม ไหมไทยสู่เส้นทางโลก ปีที่ ๑๐”
วันที่ ๒๖ พฤศจิกายน ๒๕๖๓ เวลา ๑๓.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม ร่วมแถลงข่าว “โครงการมหกรรมผ้าไหม ไหมไทยสู่เส้นทางโลก ปีที่ ๑๐” โดยมี ดร.วิษณุ เครืองาม รองนายกรัฐมนตรี เป็นประธาน และมีนายอับเดลอิละฮ์ เอล ฮูสนี (Mr. Abdelilah El Housni) เอกอัครราชทูตโมร็อกโกประจำประเทศไทย น.ส.ฐาปนีย์ เกียรติไพบูลย์ รองผู้ว่าการการท่องเที่ยวแห่งประเทศไทย ดร.สุมาลี อุทัยเฉลิม และนายเอ็ดเวิร์ด กิตติ ประธานมูลนิธิช่วยเหลือนักท่องเที่ยว ร่วมแถลงข่าว ในการนี้ มีผู้แทนจากสถานเอกอัครราชทูตต่างประเทศประจำประเทศไทยร่วมเดินแบบ และเข้าร่วมงาน ณ ตึกนารีย์สโมสร ทำเนียบรัฐบาล ทั้งนี้ งานมหกรรมผ้าไหม ไหมไทยสู่เส้นทางโลก ครั้งที่ ๑๐ มูลนิธิช่วยเหลือนักท่องเที่ยว ร่วมกับ คณะเอกอัครราชทูตต่างประเทศประจำประเทศไทย คณะคู่สมรสเอกอัครราชทูตและสถานทูตต่างๆประจำประเทศไทย กระทรวงวัฒนธรรม กระทรวงเกษตรและสหกรณ์ กรมหม่อนไหม การท่องเที่ยวแห่งประเทศไทย หน่วยงานภาครัฐและเอกชน จัดกิจกรรมขึ้นเพื่อเทิดพระเกียรติสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง รวมทั้งเพื่อประชาสัมพันธ์ผ้าไหมไทยผ่านเส้นทางการทูตไปยังทั่วโลก
วันศุกร์ที่ 27 พฤศจิกายน 2563
นายกฯ มุ่งยกระดับการค้าการลงทุน ส่งเสริมผู้ประกอบการรายย่อยผ่านเศรษฐกิจดิจิทัล ในเวทีงานแสดงสินค้าจีน-อาเซียน ครั้งที่ 17 (CAEXPO)
นายกฯ มุ่งยกระดับการค้าการลงทุน ส่งเสริมผู้ประกอบการรายย่อยผ่านเศรษฐกิจดิจิทัล ในเวทีงานแสดงสินค้าจีน-อาเซียน ครั้งที่ 17 (CAEXPO)
วันนี้ (วันศุกร์ที่ 27 พฤศจิกายน 2563) เวลา 11.00 น. (ซึ่งตรงกับเวลา 12.00 ณ นครหนานหนิง เขตปกครองตนเองกว่างซีจ้วง สาธารณรัฐประชาชนจีน) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้กล่าวถ้อยแถลงในพิธีเปิดงานแสดงสินค้าจีน-อาเซียน ครั้งที่ 17 (China-ASEAN Expo: CAEXPO) ผ่านระบบการประชุมทางไกล โดยสรุปสาระสำคัญดังนี้
นายกรัฐมนตรียินดี และชื่นชมรัฐบาลจีนที่ได้จัดการแสดงสินค้าครั้งนี้ขึ้น ภายใต้ข้อจำกัดและความท้าทายของโรคโควิด-19 สถานการณ์โควิด-19 ทำให้เห็นถึงความสำคัญของมิตรภาพและความร่วมมือระหว่างประเทศที่ต้องร่วมกันก้าวผ่านข้อจำกัดเดิม สู่วิถีปกติใหม่ร่วมกัน งานแสดงสินค้าจีน-อาเซียนในปีนี้ ถือเป็นกิจกรรมที่สำคัญเป็นพิเศษเนื่องจากรัฐบาลและหน่วยงานภาครัฐได้ร่วมกันส่งเสริมการปรับแนวทางการดำเนินธุรกิจให้สอดคล้องกับวิถีปกติใหม่ รวมทั้งเร่งแสวงหาและเสริมสร้างโอกาสทางเศรษฐกิจให้แก่ภาคเอกชน ทั้งด้านการค้า การลงทุน การบริการ และการท่องเที่ยว โดยจะส่งเสริมการใช้เทคโนโลยีที่ทันสมัยเพื่อทำให้ทุกภาคส่วนเชื่อมั่นว่า “เราจะผ่านพ้นวิกฤตครั้งนี้ไปด้วยกันและฟื้นตัวกลับมาได้ดีกว่าเดิม”
นายกรัฐมนตรีเน้นย้ำถึงการยกระดับความตกลงการค้าเสรีอาเซียน-จีน ซึ่งในปีนี้ถือเป็นวาระพิเศษครบรอบ 10 ปีจึงควรใช้โอกาสพิเศษนี้สานต่อความร่วมมือให้หลากหลาย ทั้งด้านเศรษฐกิจดิจิทัล การพัฒนาโครงสร้างพื้นฐานด้านดิจิทัลที่ประชาชนสามารถเข้าถึงได้ รวมไปถึงการพัฒนานวัตกรรมทางการเงิน การเสริมสร้างขีดความสามารถให้กับผู้ประกอบการ MSMEs Start-ups และผู้ประกอบการท้องถิ่น ซึ่งเป็นส่วนสำคัญในการขับเคลื่อนเศรษฐกิจฐานราก พร้อมกล่าวย้ำถึงโอกาสการสถาปนาความสัมพันธ์ทางการทูตไทย-จีน ครบรอบ 45 ปี ในปีนี้ และฉลองครบรอบ 30 ปี อาเซียน-จีน ในปีหน้า จึงขอให้ทุกภาคส่วนร่วมแรงร่วมใจ เป็นอันหนึ่งอันเดียวกันในการฝ่าฟันวิกฤตครั้งนี้เพื่อให้ภูมิภาคของเราธำรงไว้ซึ่งความมั่นคง มั่งคั่ง และยั่งยืน บนพื้นฐานของการมีคุณภาพชีวิตที่ดียิ่งขึ้นของทุกคน
อนึ่ง งานแสดงสินค้าจีน-อาเซียน ครั้งที่ 17 มีกำหนดจัดขึ้นระหว่างวันที่ 27 – 30 พฤศจิกายน 2563 ณ นครหนานหนิง เขตปกครองตนเองกว่างซีจ้วง สาธารณรัฐประชาชนจีน โดยจะมีการจัดแสดงสินค้าและนิทรรศการ ณ ศูนย์นิทรรศการและการประชุมนานาชาติหนานหนิง และผ่านช่องทางออนไลน์ รวมทั้งจะมีกิจกรรมเฉลิมฉลอง
ในโอกาสครบรอบ 10 ปี การจัดตั้งเขตการค้าเสรีอาเซียน-จีน และการครบรอบ 45 ปี ความสัมพันธ์ทางการทูตไทย-จีน ด้วย
วันศุกร์ที่ 27 พฤศจิกายน 2563
คณะทำงานจัดการองค์ความรู้ “ดีอีเอส” จัดทำแผนปี 2564 มุ่งพัฒนาไปสู่องค์กรแห่งการเรียนรู้
คณะทำงานจัดการองค์ความรู้ “ดีอีเอส” จัดทำแผนปี 2564 มุ่งพัฒนาไปสู่องค์กรแห่งการเรียนรู้
เมื่อวันที่ 27 พฤศจิกายน 2563 นางปิยนุช วุฒิสอน ผู้ตรวจราชการกระทรวงดิจิทัลเพื่อเศรษฐกิจและสังคม เป็นประธานการประชุมคณะทำงานจัดการองค์ความรู้ ครั้งที่ 1-2563 ซึ่งประธานฯ มอบนโยบายเกี่ยวกับการทำงานของคณะทำงานจัดการองค์ความรู้สำนักงานปลัดกระทรวงดิจิทัลเพื่อเศรษฐกิจและสังคม และคณะทำงานผู้ดูแลข้อมูลของหน่วยงาน (Admin) โดยที่ประชุมพิจารณาแผนการจัดการองค์ความรู้ (KM) สป.ดศ.ประจำปีงบประมาณ 2564 ตามที่ฝ่ายเลขานุการฯ เสนอเพื่อใช้เป็นแนวทางในการพัฒนาองค์ความรู้และการจัดการองค์ความรู้ และพัฒนาไปสู่องค์กรแห่งการเรียนรู้ ณ ห้องประชุม 802 ชั้น 8 สำนักงานปลัดกระทรวงดิจิทัลเพื่อเศรษฐกิจและสังคม ศูนย์ราชการฯ แจ้งวัฒนะ ทั้งนี้ คณะทำงานจัดการองค์ความรู้ ฯ มีหน้าที่กำหนดแนวทางการจัดการความรู้และจัดทำแผนจัดการความรู้ของสำนักงานปลัดกระทรวงดิจิทัลฯ รวมทั้งพิจารณาเนื้อหาหลักสูตร e -Learning ที่เป็นองค์ความรู้ด้านดิจิทัลและด้านอื่นๆที่เกี่ยวข้อง นำมาใช้ในการอบรมเพิ่มทักษะความรู้ให้แก่เจ้าหน้าที่และบุคลากรภายในองค์กรต่อไป
*****************
วันศุกร์ที่ 27 พฤศจิกายน 2563
นายกรัฐมนตรีเป็นประธานในพิธีเปิดให้บริการเดินเรือโดยสารไฟฟ้า (Electric Vehicle: EV) คลองผดุงกรุงเกษม เปิดเส้นทางเดินเรือที่เป็นมิตรกับสิ่งแวดล้อม
นายกรัฐมนตรีเป็นประธานในพิธีเปิดให้บริการเดินเรือโดยสารไฟฟ้า (Electric Vehicle: EV) คลองผดุงกรุงเกษม เปิดเส้นทางเดินเรือที่เป็นมิตรกับสิ่งแวดล้อม
วันนี้ (27 พฤศจิกายน 2563) เวลา 09.00 น. นายอนุชา บูรพชัยศรี โฆษกประจำสำนักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีเปิดบริการเรือโดยสารพลังงานไฟฟ้า (Electric Vehicle: EV) เส้นทางคลองผดุงกรุงเกษม จากท่าเรือสถานีรถไฟหัวลำโพง ถึงท่าเรือตลาดเทวราช ซึ่งเป็นเส้นทางเดินเรือทางน้ำที่เป็นมิตรกับสิ่งแวดล้อม ณ ท่าเรือสถานีรถไฟหัวลำโพง
โอกาสนี้ นายกรัฐมนตรีรับฟังการบรรยายสรุปภาพรวมโครงการบริหารจัดการเดินเรือไฟฟ้า คลองผดุงกรุงเกษม บริเวณสถานีอัดประจุไฟฟ้า (Charging Station) โดยดันคันโยกเพื่อเปิดพิธีอย่างเป็นทางการ จากนั้น ลงเรือไฟฟ้าจากท่าเรือสถานีรถไฟหัวลำโพงไปยัง ท่าเรือตลาดเทวราช ชมการสาธิตการกลับลำเรือในพื้นที่จำกัด 360 องศา พร้อมพบปะทักทายประชาชนโดยรอบบริเวณท่าเทียบเรือตลาดเทวราช
โฆษกประจำสำนักนายกรัฐมนตรี ยังเผยว่า นายกรัฐมนตรีย้ำรัฐบาลเห็นความสำคัญดูแลสิ่งแวดล้อม โดยเฉพาะมลพิษทางอากาศ ที่เกิดจากภาคอุตสาหกรรม การจราจร การเผาไหม้ ความร่วมมือจากประชาชนเป็นสิ่งสำคัญเพื่อร่วมกันเดินไปข้างหน้า เตรียมเข้าสู่ระบบไฟฟ้าในอนาคต ควาคู่ไปกับการพัฒนาในด้านอื่นๆ เช่น รถไฟ รถไฟฟ้า เพื่ออำนวยความสะดวกให้แก่ประชาชน เกิดการดูแลอย่างทั่วถึง
สำหรับโครงการเดินเรือคลองผดุงกรุงเกษมเป็นโครงข่ายรองในการเชื่อมต่อระบบขนส่งมวลชนเขตกรุงเทพชั้นในที่มีความแออัดของการจราจรสูง ซึ่งกรุงเทพมหานคร มีการเดินเรือมาแล้วเป็นระยะเวลาหนึ่ง เพื่อทดสอบความหนาแน่นของผู้โดยสาร ซึ่งได้รับการตอบรับเป็นอย่างมาก จึงได้ขยายผลโดยการนำเรือพลังงานไฟฟ้า 100% (Electric Vehicle : EV) เข้ามาเพิ่ม อีก 7 ลำ เพื่อให้บริการแก่ประชาชนอย่างเต็มรูปแบบ ซึ่งถือเป็นการให้บริการเรือโดยสารไฟฟ้าสายแรกของประเทศ นอกจากนี้คลองผดุงกรุงเกษมยังเป็นเส้นทางที่สามารถเชื่อมต่อกับโครงข่ายรถไฟฟ้าได้ถึง 3 สาย ได้แก่ สายสีน้ำเงิน สีม่วง และสายสีส้ม
………………………………….
กลุ่มประชาสัมพันธ์และเผยแพร่ สำนักโฆษก
วันอังคารที่ 3 พฤศจิกายน 2563
สารคดีสั้น ตอน 6 โรงพยาบาลสมเด็จพระยุพราช
สารคดีสั้น ตอน 6 โรงพยาบาลสมเด็จพระยุพราช
วันอังคารที่ 3 พฤศจิกายน 2563
ความเชื่อมโยงทางคมนาคมผ่าน โครงการรถไฟความเร็วสูงไทย-จีน
วันจันทร์ที่ 2 พฤศจิกายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลลงนามสัญญาโครงการรถไฟความเร็วสูงไทย-จีน วงเงิน 50,000 ล้านบาท เพื่อจ้างงานระบบราง ระบบไฟฟ้าและเครื่องกล จัดหาขบวนรถไฟ และจัดฝึกอบรมบุคลากรของการพัฒนาระบบรถไฟความเร็วสูงเชื่อมโยงภูมิภาค ช่วงกรุงเทพฯ - หนองคาย (ระยะที่ 1 กรุงเทพฯ - นครราชสีมา) ระยะทาง 253 กม. ซึ่งเป็นเส้นทางยุทธศาสตร์เชื่อมไทยไปสู่ สปป.ลาว และจีน โดยเป็นส่วนหนึ่งของเส้นทาง สายไหมยุคใหม่ ที่เรียกว่า Belt and Road Initiative เชื่อมภูมิภาคเอเชียตะวันออกเฉียงใต้ ไปถึงยุโรปได้ด้วย และยังเป็นโอกาสให้ไทยและจีนแลกเปลี่ยนเรียนรู้เทคโนโลยีเพื่อนำไปต่อยอดให้เกิดประโยชน์ในอนาคต โดยคาดว่าจะเปิดให้บริการเต็มรูปแบบได้ในปี 2569
​
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันอังคารที่ 3 พฤศจิกายน 2563
รัฐมนตรีฯ สุริยะ ร่วมหารือและรับฟังปัญหา ข้อเสนอแนะที่ได้รับผลกระทบจากโควิด-19 จากหน่วยงานภาครัฐและเอกชนในพื้นที่กลุ่มจังหวัดภาคใต้ฝั่งอันดามันในการประชุม ครม. นอกสถานที่
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ลงพื้นที่ตรวจราชการระหว่างการประชุมคณะรัฐมนตรีอย่างเป็นทางการนอกสถานที่ (ครม.สัญจร) ครั้งที่ 3/2563 ระหว่างวันที่ 2-3 พฤศจิกายน 2563 ณ จังหวัดภูเก็ต
จังหวัดภูเก็ต : วันนี้ (2 พฤศจิกายน 2563) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ลงพื้นที่ตรวจราชการระหว่างการประชุมคณะรัฐมนตรีอย่างเป็นทางการนอกสถานที่ (ครม.สัญจร) ครั้งที่ 3/2563 ระหว่างวันที่ 2-3 พฤศจิกายน 2563 ณ จังหวัดภูเก็ต โดยได้ร่วมหารือและรับฟังปัญหา ข้อเสนอแนะที่ได้รับผลกระทบจากปัญหาการแพร่ระบาดของโรคโควิด-19 จากหน่วยงานที่เกี่ยวข้องทั้งภาครัฐและเอกชนในพื้นที่กลุ่มจังหวัดภาคใต้ฝั่งอันดามัน (ภูเก็ต กระบี่ ตรัง พังงา ระนอง และสตูล) เพื่อขับเคลื่อนเศรษฐกิจและอุตสาหกรรมการท่องเที่ยวในกลุ่มจังหวัดภาคใต้ฝั่งอันดามัน โดยมีนายกอบชัย สังสิทธิสวัสดิ์ ปลัดกระทรวงอุตสาหกรรม และคณะผู้บริหารกระทรวงอุตสาหกรรม ร่วมประชุม ณ โบ๊ตลากูน จังหวัดภูเก็ต
วันอังคารที่ 3 พฤศจิกายน 2563
รัฐมนตรีฯ สุริยะ ลงพื้นที่เยี่ยมชมฟาร์มหอยเป๋าฮื้อสายพันธ์โอกินาว่า ต้นแบบสถานประกอบการ ที่นำงานวิจัยสู่อุตสาหกรรมเชิงพาณิชย์
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ลงพื้นที่เยี่ยมชมฟาร์มหอยเป๋าฮื้อสายพันธ์โอกินาว่า ต้นแบบสถานประกอบการ ที่นำงานวิจัยสู่อุตสาหกรรมเชิงพาณิชย์ ณ จังหวัดภูเก็ต
จังหวัดภูเก็ต : วันนี้ (2 พฤศจิกายน 2563) เวลา 14.30 ย. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ลงพื้นที่ตรวจราชการระหว่างการประชุมคณะรัฐมนตรีอย่างเป็นทางการนอกสถานที่ (ครม.สัญจร) ครั้งที่ 3/2563 ระหว่างวันที่ 2-3 พฤศจิกายน 2563 ณ จังหวัดภูเก็ต โดยรัฐมนตรีและคณะได้ลงพื้นที่เยี่ยมชมได้เยี่ยมชมการดำเนินกิจการของบริษัท ภูเก็ต เป๋าฮื้อ ฟาร์ม จำกัด ซึ่งเป็นฟาร์มหอยเป๋าฮื้อสายพันธ์โอกินาว่ารายแรกของประเทศไทย โดยมีทีมผู้เชี่ยวชาญร่วมกันวิจัยและทดลองจนสามารถเพาะเลี้ยง และขยายพันธุ์หอยเป๋าฮื้อสายพันธุ์โอกินาว่าได้สำเร็จ โดยฟาร์มหอยเป๋าฮื้อ และผลิตภัณฑ์จากหอยเป๋าฮื้อ เน้นการศึกษา วิจัยและพัฒนาจากวัตถุดิบที่ได้จากฟาร์ม เพื่อนำไปผลิตเป็นผลิตภัณฑ์ที่มีคุณภาพ อาทิ คอลลาเจนสกัดเย็นจากหอยเป๋าฮื้อในรูปแบบสารละลายและรูปแบบผง เพื่อนำมาผลิตเป็นเครื่องดื่มเพื่อสุขภาพ ตลอดจนเครื่องสำอางเพื่อบำรุงผิวด้วยเทคโนโลยีสกัดเย็นคงประสิทธิภาพการกระตุ้นและฟื้นฟูไฟโบรบลาสเซลล์
ทั้งนี้ บริษัทฯ ภูเก็ต เป๋าฮื้อ ฟาร์ม จำกัด ได้เข้าร่วมโครงการของกระทรวงอุตสาหกรรม ได้แก่ โครงการพัฒนาขีดความสามารถในการแข่งขันของภาคอุตสาหกรรมแปรรูปการเกษตรในภูมิภาคและสินเชื่อจากกองทุนพัฒนาเอสเอ็มอีตามแนวประชารัฐเพื่อเสริมสร้างขีดความสามารถในการแข่งขันของกิจการ พัฒนาเทคโนโลยีและนวัตกรรม
โดยมี นายกอบชัย สังสิทธิสวัสดิ์ ปลัดกระทรวงอุตสาหกรรม นางวรวรรณ ชิตอรุณ นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม และคณะผู้บริหารระดับสูงของกระทรวงอุตสาหกรรม เข้าร่วม.
วันอังคารที่ 3 พฤศจิกายน 2563
ปลัดวธ.เป็นประธานประชุมหารือและติดตามการดำเนินงานของสำนักงานวัฒนธรรมจังหวัดในพื้นที่ภาคใต้ ฝั่งอันดามัน
ปลัดวธ.เป็นประธานประชุมหารือและติดตามการดำเนินงานของสำนักงานวัฒนธรรมจังหวัดในพื้นที่ภาคใต้ ฝั่งอันดามัน
วันที่ ๓ พฤศจิกายน ๒๕๖๓ เวลา ๐๙.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานประชุมหารือและติดตามการดำเนินงานของสำนักงานวัฒนธรรมจังหวัดในพื้นที่ภาคใต้ ฝั่งอันดามัน โดยมี นายเกรียงศักดิ์ บุญประสิทธิ์ หัวหน้าผู้ตรวจราชการกระทรวงวัฒนธรรม นายประสพ เรียงเงิน ผู้ตรวจราชการกระทรวงวัฒนธรรม ผู้บริหารกระทรวงวัฒนธรรม วัฒนธรรมจังหวัด และเจ้าหน้าที่ที่เกี่ยวข้องเข้าร่วม ณ อาคารเอนกประสงค์ วัดในยาง จังหวัดภูเก็ต
วันอังคารที่ 3 พฤศจิกายน 2563
ไทยเป็นเจ้าภาพจัดประชุมนักระบาดวิทยาภาคสนามวาระความมั่นคงด้านสุขภาพโลก
ประเทศไทยเป็นเจ้าภาพจัดประชุมนักระบาดวิทยา 38 ประเทศ วาระความมั่นคงด้านสุขภาพโลกผ่านระบบออนไลน์ “จากวิกฤตเป็นโอกาสในการพัฒนากำลังคนด้านระบาดวิทยาภาคสนาม”
ประเทศไทยเป็นเจ้าภาพจัดประชุมนักระบาดวิทยา 38 ประเทศ วาระความมั่นคงด้านสุขภาพโลกผ่านระบบออนไลน์ “จากวิกฤตเป็นโอกาสในการพัฒนากำลังคนด้านระบาดวิทยาภาคสนาม”
เย็นวันนี้ (3 พฤศจิกายน 2563) ที่โรงแรมแกรนด์เซ็นเตอร์พอยต์ เพลินจิต กทม. นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เปิดการประชุมวาระความมั่นคงด้านสุขภาพโลก “จากวิกฤตเป็นโอกาสในการพัฒนากำลังคนด้านระบาดวิทยาภาคสนาม" โดยไทยได้รับเกียรติให้เป็นเจ้าภาพจัดประชุมผ่านระบบออนไลน์ในวันที่ 3-4 พฤศจิกายน 2563 มีผู้แทนจากกระทรวงสาธารณสุข กระทรวงเกษตรและสหกรณ์ กระทรวงการต่างประเทศและองค์กรระหว่างประเทศ จาก 38 ประเทศ จำนวน 150 คนเข้าร่วมประชุม
นายอนุทินกล่าวว่า การที่ประเทศไทยสามารถรับมือการระบาดของโรคโควิด 19 ได้อย่างมีประสิทธิภาพนั้น มาจากวิสัยทัศน์ของผู้นำด้านสาธารณสุขที่ผ่านมา และพันธมิตรจากประเทศต่าง ๆ ที่ร่วมกันพัฒนากำลังคนด้านสาธารณสุข โดยเฉพาะอย่างยิ่งการอบรมนักระบาดวิทยาภาคสนามมากว่า 40 ปี และการสาธารณสุขมูลฐาน รวมถึงอาสาสมัครสาธารณสุขประจำหมู่บ้าน (อสม.) และภาคีเครือข่าย ที่มีการทำงานอย่างเข้มแข็ง โดยประเทศไทยได้ใช้วิกฤตการแพร่ระบาดของโรคโควิด 19 มาเป็นโอกาสในการพัฒนากำลังคนด้านสาธารณสุข ซึ่งการใช้ระบาดวิทยามีความสำคัญในการสร้างสมดุลระหว่างเศรษฐกิจและสาธารณสุข เช่น การผ่อนคลายมาตรการให้เศรษฐกิจขับเคลื่อนไปได้ ควบคู่กับความปลอดภัยด้านสุขภาพ จึงจำเป็นจะต้องมีกำลังคนที่เพียงพอในการรองรับงานป้องกันและควบคุมโรค
ประเทศไทยให้ความสำคัญใน 4 ประเด็น ดังนี้ 1.การวางแผนกำลังคนด้านสาธารณสุขที่สอดคล้องกับความจำเป็นของระบบสาธารณสุข 2.การผลิตและความก้าวหน้าในวิชาชีพของบุคลากร ทั้งด้านการรักษาและการป้องกันควบคุมโรค 3.การเตรียมการรองรับภาวะฉุกเฉิน มีกำลังคนที่มีความสามารถ พร้อมรับการระบาดได้อย่างมีประสิทธิภาพ และ4.มีเครือข่ายของสหสาขาวิชาชีพที่มีความหลากหลายและเป็นหนึ่งเดียวในการป้องกันควบคุมโรคอุบัติใหม่
นพ.โอภาส การย์กวินพงศ์ รักษาราชการแทนอธิบดีกรมควบคุมโรค กล่าวว่า ประเทศไทยมีการฝึกอบรมแพทย์และบุคลากรระบาดวิทยาภาคสนามต่อเนื่องมา 40 ปี และมีเครือข่ายที่ผ่านการพัฒนาทักษะการสอบสวนและควบคุมโรค ทำหน้าที่ตาม พ.ร.บ.โรคติดต่อของไทย และกฎอนามัยระหว่างประเทศ ทำให้จำกัดวงการระบาดของโรคโควิด 19 ได้อย่างมีประสิทธิภาพ กรมควบคุมโรคในฐานะประเทศผู้นำในการพัฒนากำลังคนด้านระบาดวิทยา พร้อมสนับสนุนการดำเนินงานในประเทศและร่วมกับประเทศสมาชิกวาระความมั่นคงสุขภาพโลก ให้บรรลุเป้าหมายคือการเพิ่มสมรรถนะบุคลากรให้ได้ตามมาตรฐานองค์การอนามัยโลก ตลอดจนสร้างเครือข่ายการทำงานระดับภูมิภาคและระดับโลกต่อไป
ปัจจุบันประเทศไทยมีผู้เชี่ยวชาญด้านระบาดวิทยาภาคสนามในระบบสาธารณสุขเพียง 160 คน จึงต้องเร่งจัดทำแผนการผลิตให้ได้ 350 คนภายใน 10 ปี และครอบคลุมทุกจังหวัด พร้อมหาแนวทางในการแก้ปัญหาการผลิตนักระบาดวิทยาภาคสนามของประเทศไทย ทั้งนี้ การประชุมวาระความมั่นคงด้านสุขภาพโลกในครั้งนี้ จะสรุปผลและนำเสนอต่อการประชุมระดับรัฐมนตรีของประเทศสมาชิกวาระความมั่นคงสุขภาพโลก ที่จะมีขึ้นในวันที่ 18-20 พฤศจิกายน 2563
วันอังคารที่ 3 พฤศจิกายน 2563
“ดีอีเอส” ต้อนรับกรรมาธิการฯพัฒนาการเมือง-สื่อมวลชน สภาผู้แทนฯ เดินทางศึกษาดูงานศูนย์เฝ้าระวังและติดตามสถานการณ์การชุมนุม ศูนย์เฝ้าระวังเว็บไซต์ที่ไม่เหมาะสมและศูนย์ต่อต้านข่าวปลอม
“ดีอีเอส” ต้อนรับกรรมาธิการฯพัฒนาการเมือง-สื่อมวลชน สภาผู้แทนฯ เดินทางศึกษาดูงานศูนย์เฝ้าระวังและติดตามสถานการณ์การชุมนุม ศูนย์เฝ้าระวังเว็บไซต์ที่ไม่เหมาะสมและศูนย์ต่อต้านข่าวปลอม
เมื่อวันที่3พฤศจิกายน2563นายภุชพงค์โนดไธสงรองปลัดกระทรวงดิจิทัลเพื่อเศรษฐกิจและสังคมร่วมให้การต้อนรับคณะกรรมาธิการพัฒนาการเมืองการสื่อมวลชนและการมีส่วนร่วมของประชาชนสภาผู้แทนราษฎรเพื่อศึกษาดูงานศูนย์เฝ้าระวังและติดตามสถานการณ์การชุมนุมศูนย์เฝ้าระวังเว็บไซต์ที่ไม่เหมาะสมและต่อต้านข่าวปลอมในการนี้ได้รับฟังบรรยายสรุปเกี่ยวโครงสร้างการดำเนินงานระเบียบปฎิบัติและขั้นตอนการปฎิบัติงานของศูนย์ฯณห้องประชุมบมจ.ทีโอทีถ.แจ้งวัฒนะโดยในที่ประชุมได้รายงานภาพรวมผลการดำเนินการของศูนย์ต่อต้านข่าวปลอมประเทศไทยว่าปัจจุบันได้มีการรับแจ้งเบาะแสและติดตามการสนทนาบนโลกออนไลน์เกี่ยวกับข่าวปลอมตั้งแต่วันที่1พ.ย. 62 -2พ.ย. 63  มีข้อความข่าวที่ต้องคัดกรองทั้งหมด26,091,975ข้อความข้อความข่าวที่เข้าเกณฑ์ดาเนินการตรวจสอบทั้งหมด19,553ข้อความโดยหลังจากคัดกรองพบข้อความข่าวที่ต้องดาเนินการตรวจสอบทั้งหมด6,877เรื่อง
**************
วันอังคารที่ 3 พฤศจิกายน 2563
Fitch คงอันดับความน่าเชื่อถือของไทยพื้นฐานเศรษฐกิจยังแกร่ง
วันอังคารที่ 3 พฤศจิกายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
บริษัท Fitch Ratings ซึ่งเป็นบริษัทจัดอันดับความน่าเชื่อถือที่สะท้อนความเชื่อมั่นให้กับนักลงทุน ได้คงอันดับความน่าเชื่อถือของประเทศไทยหรือ Credit Rating ที่ BBB+ และคงมุมมองความน่าเชื่อถืออยู่ในระดับมีเสถียรภาพ เนื่องจากประเทศไทยมีความเข้มแข็งภาคการคลังและการเงินต่างประเทศอยู่ในระดับสูง สามารถรองรับการเปลี่ยนแปลงและความผันผวนของเศรษฐกิจ และการแพร่ระบาดของโรคโควิด-19 ได้เป็นอย่างดี และยังมีความแข็งแกร่งในการบริหารจัดการทางการคลังอย่างรอบคอบ โดยคาดว่าเศรษฐกิจไทยในปี 2564 จะฟื้นตัวขึ้นที่ร้อยละ 3.8 หลังงบประมาณรายจ่ายประจำปี 2564 มีผลบังคับใช้แล้ว ซึ่งจะช่วยสร้างความเชื่อมั่นในประสิทธิภาพการใช้จ่ายของภาครัฐให้มีความต่อเนื่องได้
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันอังคารที่ 3 พฤศจิกายน 2563
รมว.วธ.ประชุมหารือร่วมกับผู้นำทางศาสนา เรื่อง การยึดมั่นศาสนาตามพระราโชบายด้านการศึกษาเพื่อขับเคลื่อนสู่การปฏิบัติในการประชุมคณะรัฐมนตรีอย่างเป็นทางการนอกสถานที่ ครั้งที่ ๓/๒๕๖๓
รมว.วธ.ประชุมหารือร่วมกับผู้นำทางศาสนา เรื่อง การยึดมั่นศาสนาตามพระราโชบายด้านการศึกษาเพื่อขับเคลื่อนสู่การปฏิบัติในการประชุมคณะรัฐมนตรีอย่างเป็นทางการนอกสถานที่ ครั้งที่ ๓/๒๕๖๓
วันที่ ๒ พฤศจิกายน ๒๕๖๓ เวลา ๑๖.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม ประชุมหารือร่วมกับผู้นำทางศาสนา เรื่อง การยึดมั่นศาสนาตามพระราโชบายด้านการศึกษาเพื่อขับเคลื่อนสู่การปฏิบัติในการประชุมคณะรัฐมนตรีอย่างเป็นทางการนอกสถานที่ ครั้งที่ ๓/๒๕๖๓ พร้อมทั้งติดตามการดำเนินงานพัฒนาศักยภาพพิพิธภัณฑสถานแห่งชาติ ถลาง เป็นแหล่งเรียนรู้และแหล่งท่องเที่ยวทางวัฒนธรรม โดยมี นางยุพา ทวีวัฒนะกิจบวร ปลัดกระทรวงวัฒนธรรม ผู้บริหารกระทรวงวัฒนธรรม ผู้แทน ๕ ศาสนา หัวหน้าส่วนราชการ และผู้แทนหน่วยงานที่เกี่ยวข้อง เข้าร่วมประชุม ณ พิพิธภัณฑสถานแห่งชาติ ถลาง อำเภอถลาง จังหวัดภูเก็ต
วันอังคารที่ 3 พฤศจิกายน 2563
สาธิต ฝาก อสม.สื่อสารสร้างความเข้าใจแก่ประชาชน รับนักท่องเที่ยวต่างชาติ
รัฐมนตรีช่วยว่าการกระทรวงสาธารณสุข ลงพื้นที่ภูเก็ต ฝาก อสม.สื่อสารสร้างความเข้าใจแก่ประชาชน เชื่อมั่นระบบป้องกันควบคุมโรค ตรวจจับเร็ว จำกัดวงแคบ ประชาชนในพื้นที่ปลอดภัย พร้อมรับนักท่องเที่ยวจากต่างประเทศ
รัฐมนตรีช่วยว่าการกระทรวงสาธารณสุข ลงพื้นที่ภูเก็ต ฝาก อสม.สื่อสารสร้างความเข้าใจแก่ประชาชน เชื่อมั่นระบบป้องกันควบคุมโรค ตรวจจับเร็ว จำกัดวงแคบ ประชาชนในพื้นที่ปลอดภัย พร้อมรับนักท่องเที่ยวจากต่างประเทศ
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวภายหลังลงพื้นที่ให้กำลังใจเจ้าหน้าที่สาธารณสุข และอาสาสมัครสาธารณสุขประจำหมู่บ้าน (อสม.) พื้นที่ จ.ภูเก็ต ว่า รัฐบาลได้มีแผนการรับนักท่องเที่ยวต่างชาติ เดินหน้าขับเคลื่อนเศรษฐกิจประเทศ โดยกระทรวงสาธารณสุขได้เตรียมพร้อมมาตรการป้องกันควบคุมโรคอย่างเข้มข้น เพื่อให้ประชาชนปลอดภัย ขอให้เจ้าหน้าที่สาธารณสุข และพี่น้อง อสม. ที่อยู่ใกล้ชิดประชาชนมากที่สุด ได้ช่วยสื่อสาร สร้างความเข้าใจ ความเชื่อมั่นในการเปิดรับนักท่องเที่ยว ได้กำหนดประเทศที่มีความเสี่ยงต่ำ ซึ่งบางประเทศมีความเสี่ยงต่ำกว่าประเทศไทย ส่งผลให้มีอัตราการติดเชื้อที่ต่ำมาก โดยนักท่องเที่ยวจะได้รับการตรวจโควิด 19 ก่อนเดินทางทุกราย ผนวกกับมาตรการและระบบการป้องกันควบคุมโรค การตรวจคัดกรอง ค้นหาตรวจจับเร็ว รักษาเร็ว จำกัดวงการระบาด เพื่อความมั่นใจในการรองรับนักท่องเที่ยว และปลอดภัยกับประชาชน
ดร.สาธิตกล่าวต่อว่า ขอชื่นชม อสม.ภูเก็ต ที่เป็นกำลังสำคัญ ในการดูแลสุขภาพประชาชนในพื้นที่ โดยเฉพาะช่วงสถานการณ์โควิด 19 ที่ผ่านมา อสม.ได้ลงเคาะประตูบ้านให้ความรู้ เฝ้าระวัง ป้องกัน ควบคุมโรค คัดกรอง ติดตามผู้สัมผัส ผู้ติดเชื้อ โดยทำงานร่วมกับเจ้าหน้าที่สาธารณสุขโรงพยาบาลส่งเสริมตำบล โรงพยาบาลชุมชน ผู้นำชุมชน และภาคีเครือข่ายในพื้นที่ จนได้รับการยอมรับจากนานาชาติ ช่วยสร้างมูลค่าและชื่อเสียงให้กับประเทศอย่างมหาศาล ทำให้ชาวต่างชาติเห็นถึงระบบการจัดการสาธารณสุขของไทย โดยเฉพาะจังหวัดภูเก็ตซึ่งเป็นพื้นที่อันดับๆ ต้น ที่เป็นเป้าหมายการเดินทางของนักท่องเที่ยวต่างชาติ
“ประเทศไทยเป็นประเทศที่มีอสม. เป็นจิตอาสาถึง 1 ล้าน 4 แสนคน การทำงานของ อสม.ช่วยสร้างความเชื่อมั่นให้กับประชาชน และประเทศไทยในสายตาชาวต่างชาติ มั่นใจว่าจังหวัดภูเก็ตมีความพร้อมที่จะรับนักท่องเที่ยวจากต่างประเทศ และประชาชนในพื้นที่มีความปลอดภัย” ดร.สาธิตกล่าว
***************************** 3 พฤศจิกายน 2563
วันอังคารที่ 3 พฤศจิกายน 2563
นายกรัฐมนตรี เป็นประธานการประชุม กรอ. กลุ่มจังหวัดภาคใต้ฝั่งอันดามัน และการประชุม ครม.สัญจร ครั้งที่ 3/2563
นายกรัฐมนตรี เป็นประธานการประชุม กรอ. กลุ่มจังหวัดภาคใต้ฝั่งอันดามัน และการประชุม ครม.สัญจร ครั้งที่ 3/2563
วันนี้ (3 พ.ย. 63) เวลา 08.00 น. ที่หอประชุมสแปลช โรงแรมสแปลช บีช รีสอร์ท ไม้ขาว อ.ถลาง จ.ภูเก็ต พลเอก ประยุทธ์ จันทร์โอชา นายกรัฐมนตรี เป็นประธานการประชุมการพัฒนาเศรษฐกิจและสังคมกลุ่มจังหวัดภาคใต้ฝั่งอันดามัน (กระบี่ ตรัง พังงา ภูเก็ต ระนอง และสตูล) และการประชุมคณะรัฐมนตรีอย่างเป็นทางการนอกสถานที่ครั้งที่ 3/2563 โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายนิพนธ์ บุญญามณี รัฐมนตรีช่วยว่าการกระทรวงมหาดไทย นายทรงศักดิ์ ทองศรี รัฐมนตรีช่วยว่าการกระทรวงมหาดไทย คณะรัฐมนตรี นายฉัตรชัย พรหมเลิศ ปลัดกระทรวงมหาดไทย ผู้บริหารระดับสูงของกระทรงงมหาดไทย หัวหน้าส่วนราชการ ผู้ว่าราชการจังหวัดภูเก็ต กระบี่ ตรัง พังงา ระนอง สตูล หัวหน้าส่วนราชการ ผู้แทนภาคเอกชน ร่วมประชุม
โดยก่อนการประชุม พลเอก ประยุทธ์ จันทร์โอชา พร้อมด้วย พลเอก อนุพงษ์ เผ่าจินดา และคณะรัฐมนตรีเยี่ยมชมนิทรรศการผลิตภัณฑ์ OTOP ของจังหวัดภูเก็ต โครงการพัฒนา Smart City Data platform โครงการพัฒนาทางหลวงที่สำคัญในพื้นที่จังหวัดภูเก็ต และโครงการยกระดับการท่องเที่ยวเชิงสุขภาพจังหวัดภูเก็ตสู่เมืองท่องเที่ยวเชิงสุขภาพระดับโลก พร้อมเป็นสักขีพยานการมอบหนังสืออนุญาตให้เข้าทําประโยชน์หรืออยู่อาศัยในพื้นที่เป้าหมายการจัดที่ดินทำกินให้ชุมชนพื้นที่ภาคใต้ฝั่งอันดามันให้แก่ผู้ว่าราชการจังหวัดทั้ง 6 จังหวัด
พลเอก ประยุทธ์ จันทร์โอชา กล่าวว่า วันนี้เป็นการประชุมคณะรัฐมนตรีอย่างเป็นทางการนอกสถานที่ครั้งที่ 3/2563 ซึ่งทุกภาคส่วนในพื้นที่ได้มีข้อเสนอเพื่อที่จะแก้ไขปัญหาฟื้นฟูรวมถึงพัฒนาในด้านต่าง ๆ ซึ่งมีความเกี่ยวข้องกับอำนาจหน้าที่ของแต่ละกระทรวง ดังนั้นจึงขอให้ทุกกระทรวงพิจารณาอย่างรอบคอบ เพราะต้องใช้งบประมาณจากเงินภาษีทั้งส่วนกลางและภาษีท้องถิ่นซึ่งเป็นรายได้ที่เก็บจากทุกภาคส่วน ทุกโครงการจึงต้องเกิดประโยชน์ต่อประเทศชาติและประชาชนอย่างแท้จริง
พลเอก ประยุทธ์ จันทร์โอชา กล่าวเพิ่มเติมว่า ขอขอบคุณพี่น้องชาวเกาะสมุย จังหวัดสุราษฎร์ธานี และชาวภูเก็ต การตรวจเยี่ยมในครั้งนี้สำเร็จและเกิดมรรคผลได้จากทุกส่วน ต้องขอขอบคุณในกิจกรรมของท่านและหวังเป็นอย่างยิ่งว่าการดำเนินงานทุกอย่างจะเป็นไปด้วยความเรียบร้อย
วันอังคารที่ 3 พฤศจิกายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 3 พฤศจิกายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 3 พฤศจิกายน 2563
รายงานข่าวกรณีโรคติดเชื้อไวรัสโคโรนา 2019 (COVID-19)
ประจำวันที่ 3 พฤศจิกายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 10 ราย ทุกรายเป็นผู้เดินทางจากต่างประเทศ เข้ากักตัวในสถานที่รัฐจัดให้ และสถานกักตัวที่รัฐกำหนด มีผู้ป่วยกลับบ้านได้ 10 ราย ทำให้ผู้ป่วยกลับบ้านสะสม 3,605 ราย หรือคิดเป็นร้อยละ 94.94 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 133 ราย หรือคิดเป็นร้อยละ 3.5 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 59 ราย ผู้ป่วยสะสมทั้งสิ้น 3,797 ราย
โดยรายละเอียดผู้ติดเชื้อรายใหม่วันนี้ ได้แก่
ชาวไทย 5 รายเดินทางมาจากประเทศบาห์เรน 1 ราย, เยอรมนี 2 ราย, ซาอุดิอาระเบีย 1 ราย สาธารณรัฐเช็ก 1 ราย เข้ารับการกักตัวในสถานที่รัฐจัดให้ (State Quarantine) ทั้งหมดตรวจพบเชื้อ ไม่แสดงอาการ เข้ารับรักษาในโรงพยาบาลตามระบบ
ชาวต่างชาติ 5 รายเดินทางมาจากประเทศอาเซอร์ไบจัน 1 ราย, รัสเซีย 1 ราย, บังคลาเทศ 1 ราย, ฝรั่งเศส 1 ราย และ อิสราเอล 1 ราย เข้ารับการกักตัวในสถานที่รัฐกำหนด (Alternative State Quarantine) ทั้งหมดตรวจพบเชื้อ ไม่แสดงอาการ เข้ารับการรักษาอยู่ที่โรงพยาบาลเอกชน โดยค่าใช้จ่ายคิดจากประกันโควิด19 ที่ผู้เข้ารับการกักตัวทำไว้ก่อนเดินทางเข้าประเทศ
นายแพทย์โสภณ เอี่ยมศิริถาวร ผู้อำนวยการกองโรคติดต่อทั่วไป กรมควบคุมโรค กล่าวว่าสถานการณ์ผู้ติดเชื้อโควิด 19 ทั่วโลกวันนี้ มีรายงานผู้ติดเชื้อรายใหม่ 472,997 ราย ทำให้ผู้ป่วยสะสมทั่วโลกกว่า 47 ล้านราย และยังคงมีแนวโน้มการแพร่ระบาดเพิ่มขึ้นอย่างต่อเนื่อง
สำหรับประเทศไทย เรื่องนโยบายลดระยะเวลากักตัวของผู้เดินทางมาจากต่างประเทศเหลือ 10 วันจาก 14 วัน กำลังอยู่ระหว่างเสนอศูนย์บริหารสถานการณ์โควิด 19 (ศบค.) พิจารณาให้ความเห็นชอบ อย่างไรก็ตามภาครัฐได้คำนึงถึงความปลอดภัยของประชาชนในประเทศสำคัญที่สุด โดยการดำเนินงานจะเริ่มจากประเทศที่มีความเสี่ยงต่ำกว่าหรือเท่ากับประเทศไทย เนื่องจากมีโอกาสที่จะนำเชื้อเข้าสู่ประเทศน้อยมากมีการตรวจหาเชื้อก่อนออกจากประเทศต้นทาง ขณะนี้แม้ว่าจะมีการเปิดรับนักท่องเที่ยวเข้ามาบ้างแล้วแต่ยังไม่พบผู้ติดเชื้อรายใหม่จากกลุ่มนี้ โดยกระทรวงสาธารณสุขได้มีมาตรการป้องกันควบคุมโรคอย่างเข้มข้น ทั้งระบบกักกัน ตรวจหาเชื้อเป็นระยะตามมาตรฐาน เพื่อคัดกรองให้พบผู้ที่อาจติดเชื้อโดยเร็วที่สุด รวมถึงมีระบบติดตามขณะที่อยู่ในประเทศ ที่สำคัญนักท่องเที่ยวทุกคนต้องปฏิบัติตามมาตรการป้องกันตนเองที่กระทรวงสาธารณสุขกำหนด ได้แก่ หน้ากากอนามัย/ หน้ากากผ้า เว้นระยะห่าง ตลอดเวลาที่อยู่ในประเทศเพื่อให้เกิดการท่องเที่ยวที่ปลอดภัย สร้างความเชื่อมั่นให้กับนักท่องเที่ยวที่เดินทางเข้ามา และสร้างความมั่นใจให้กับคนในพื้นที่
วันอังคารที่ 3 พฤศจิกายน 2563
นายกรัฐมนตรี ย้ำรัฐบาลจริงจังในการแก้ไขปัญหาสุขภาพและเศรษฐกิจ เร่งส่งเสริมเศรษฐกิจที่มีศักยภาพเสริมสภาพคล่องและการจ้างงาน
พลเอก ประยุทธ์ จันทร์โอชา นายกรัฐมนตรี ย้ำรัฐบาลจริงจังในการแก้ไขปัญหาสุขภาพและเศรษฐกิจ เร่งส่งเสริมเศรษฐกิจที่มีศักยภาพเสริมสภาพคล่องและการจ้างงาน
วันนี้ (3 พ.ย. 63) เวลา 13.50 น. ณ โรงแรมสแปลช บีช รีสอร์ท ไม้ขาว ตำบลไม้ขาว อำเภอถลาง จังหวัดภูเก็ต หลังการประชุมคณะรัฐมนตรีอย่างเป็นทางการนอกสถานที่ ครั้งที่ 3/2563 พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชี้แจงถึงวัตถุประสงค์ในการเดินทางมาประชุมคณะรัฐมนตรีสัญจรครั้งนี้ เพื่อสร้างการรับรู้ให้กับประชาชน ได้เห็นถึงความจริงจังในการแก้ไขปัญหาทางด้านสุขภาพและเศรษฐกิจ ต่างๆที่กำลังเผชิญปัญหาอยู่ในเวลานี้ สร้างความเชื่อมั่นถึงความพร้อมมาตรการรองรับการเปิดประเทศในอนาคต ซึ่งจะต้องแบ่งดำเนินการออกเป็นระยะ1 ระยะที่ 2 ระยะที่3 เป็นต้น รวมถึงมาตรการคัดกรองที่เหมาะสมและเข้มงวด
นอกจากนี้ รัฐบาลยังส่งเสริมเศรษฐกิจที่มีศักยภาพ เพื่อเพิ่มรายได้ให้กับประชาชนโดยเฉพาะเศรษฐกิจระดับฐานรากให้มากยิ่งขึ้น รวมทั้งมาตรการการเงินการคลัง เพื่อขับเคลื่อนธุรกิจรักษาสภาพคล่อง ให้สามารถที่จะจ้างงาน และดูแลลูกจ้างได้ต่อไป
สำหรับข้อเสนอแนะของผู้ประกอบการในภูเก็ตและกลุ่มจังหวัดภาคใต้ฝั่งอันดามัน ทั้งการเยียวยาฟื้นฟูท่องเที่ยว ทั้งในปัจจุบันและอนาคต ซึ่งจะต้องพัฒนาคุณภาพการท่องเที่ยวให้มากยิ่งขึ้น โดยเฉพาะจังหวัดภูเก็ตกับเกาะสมุยที่พึ่งพารายได้จากการท่องเที่ยวและบริการถึง 90 เปอร์เซ็นต์ ผลกระทบที่เกิดขึ้นครั้งนี้จะเป็นบทเรียนให้กับทุกรัฐบาล ทุกภูมิภาคทั่วโลก สิ่งสำคัญที่สุดคือการปรับรูปแบบโครงสร้างของเศรษฐกิจขึ้นใหม่ ให้ตรงกับศักยภาพของแต่ละพื้นที่เช่น บางจังหวัดอาจเน้นการเกษตร บางจังหวัดอาจเน้นเรื่องการท่องเที่ยว ทั้งนี้รัฐบาลได้น้อมนำแนวพระราโชบาย รัชกาลที่ 9 และพระบาทสมเด็จพระเจ้าอยู่หัว รัชกาลปัจจุบัน สืบสานรักษาต่อยอด ตามแนวทางปรัชญาแนวทางเศรษฐกิจพอเพียงและเศรษฐกิจทฤษฎีใหม่ เดินหน้าแผนพัฒนาประเทศ ตามยุทธศาสตร์ชาติและแผนปฏิรูปประเทศแล้ว ซึ่งมีผลงานเป็นที่ปรากฏจำนวนมาก เช่น เช่นเรื่องของเส้นทางคมนาคมและโครงสร้างพื้นฐานต่างๆ ทั้งทางบกทางราง เป็นต้น
................
กลุ่มประชาสัมพันธ์และเผยแพร่ สำนักโฆษก
วันอังคารที่ 3 พฤศจิกายน 2563
รัฐมนตรีฯ สุริยะ ลงพื้นที่เยี่ยมชมกิจการตกแต่งหรือเย็บปักสิ่งทอเป็นใบเรือ ซ่อมใบเรือ และทำอุปกรณ์เกี่ยวกับเรือจากพลาสติกและโลหะ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ลงพื้นที่ตรวจราชการระหว่างการประชุมคณะรัฐมนตรีอย่างเป็นทางการนอกสถานที่ (ครม.สัญจร) ครั้งที่ 3/2563 ระหว่างวันที่ 2-3 พฤศจิกายน 2563 ณ จังหวัดภูเก็ต
จังหวัดภูเก็ต : วันนี้ (2 พฤศจิกายน 2563) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ลงพื้นที่ตรวจราชการระหว่างการประชุมคณะรัฐมนตรีอย่างเป็นทางการนอกสถานที่ (ครม.สัญจร) ครั้งที่ 3/2563 ระหว่างวันที่ 2-3 พฤศจิกายน 2563 ณ จังหวัดภูเก็ต โดยรัฐมนตรีว่าการกระทรวงอุตสาหกรรม และคณะลงพื้นที่เยี่ยมชมการดำเนินกิจการของบริษัท รอลลี่ ทาสเกอร์ เซลล์ (ประเทศไทย) จำกัด ซึ่งประกอบกิจการตกแต่งหรือเย็บปักถักร้อยสิ่งทอเป็นใบเรือ ซ่อมใบเรือ และทำอุปกรณ์เกี่ยวกับเรือจากพลาสติกและโลหะ โดยมีนายกอบชัย สังสิทธิสวัสดิ์ ปลัดกระทรวงอุตสาหกรรม นางวรวรรณ ชิตอรุณ นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม และคณะผู้บริหารระดับสูงของกระทรวงอุตสาหกรรม ร่วมลงพื้นที่
วันอังคารที่ 3 พฤศจิกายน 2563
นายกรัฐมนตรี เผยครม. สัญจรอนุมัติโครงการสำคัญช่วยเหลือเกษตรกรชาวสวนยางและเกษตรกรผู้ปลูกข้าว ยืนยันรัฐบาลจัดสรรงบฟื้นฟูลงไปทุกจังหวัดแล้ว เร่งขับเคลื่อนเศรษฐกิจฐานราก
พลเอก ประยุทธ์ จันทร์โอชา นายกรัฐมนตรี เผยครม. สัญจรอนุมัติโครงการสำคัญช่วยเหลือเกษตรกรชาวสวนยางและเกษตรกรผู้ปลูกข้าว ยืนยันรัฐบาลจัดสรรงบฟื้นฟูลงไปทุกจังหวัดแล้ว เร่งขับเคลื่อนเศรษฐกิจฐานราก
วันนี้ (3 พ.ย. 63) เวลา 13.50 น. ณ โรงแรมสแปลช บีช รีสอร์ท ไม้ขาว ตำบลไม้ขาว อำเภอถลาง จังหวัดภูเก็ต หลังการประชุมคณะรัฐมนตรีอย่างเป็นทางการนอกสถานที่ครั้งที่ 3/2563 พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวว่าวันนี้ที่ประชุมคณะรัฐมนตรีได้มีการอนุมัติแผนงานโครงการ การใช้งบฟื้นฟู ซึ่งขณะนี้ได้ลงไปทุกจังหวัดแล้ว และจะขยายลงไปสู่ระดับพื้นที่ ทั้งอำเภอ ตำบล เพื่อพยุงเศรษฐกิจในระดับพื้นที่และระดับฐานราก ให้มาก จึงขอให้ทุกคนช่วยกัน ทำให้บ้านเมืองสงบ เพื่อที่จะได้บริหารกิจการต่างๆเหล่านี้ต่อไปได้
สำหรับมาตรการการเงินการคลังและภาษีรัฐบาลจะทยอยดำเนินการให้ โดยต้องดูถึงผลกระทบที่จะเกิดขึ้นกับรายได้ของรัฐ เพราะงบประมาณที่นำมาใช้แก้ปัญหา อย่างไรก็ตาม รัฐบาลจะหาวิธีทางดำเนินการในสิ่งที่เร่งด่วนให้ได้
นายกรัฐมนตรี กล่าวว่า คณะรัฐมนตรีเห็นชอบโครงการสำคัญของรัฐบาล ในการช่วยเหลือ พี่น้องเกษตรกรชาวสวนยาง และเกษตรกรผู้ปลูกข้าว ดังนี้ อนุมัติโครงการประกันรายได้เกษตรกรชาวสวนยางระยะที่ 2 และ โครงการประกันรายได้ เกษตรกรผู้ปลูกข้าว ปี 2563 ถึง 2564รอบที่ 1 ประกอบด้วยมาตรการอื่นๆ รวมเป็นวงเงินทั้งสิ้น 61,193.96 ล้านบาท แบ่งเป็น 1.โครงการประกันรายได้ยาง วงเงิน 99,045.82 ล้านบาท2.โครงการประกันรายได้ข้าวและ มาตรการคู่ขนาน วงเงิน 51,248.14 ล้านบาทซึ่งจะต้องมีการจัดสรรและปรับงบประมาณเพื่อให้มีวงเงินเพียงพอและในอนาคตต้องหามาตรการที่เหมาะสมเพื่อดูแลพี่น้องเกษตรกรในพืชหลัก 6 ชนิด รวมทั้งพิจารณาการทำนาปีนาปรังในวงรอบต่อไปด้วย
ในส่วนการช่วยเหลือชาวสวนยางครั้งนี้จะทำให้เกษตรกรชาวสวนยางเกิดความมั่นใจ ในการประกอบอาชีพ และลด ความเสี่ยง ในการ ขาดรายได้ในการปลูกยาง โดยรัฐบาลจะมีการดูแลทั้งในส่วนของเจ้าของสวนยางและคนกรีดยางไปด้วย
คณะรัฐมนตรีอนุมัติ 3 โครงการ ได้แก่ 1) โครงการประกันรายได้ เกษตรกร ผู้ปลูกข้าวรอบที่ 1 วงเงิน 18,096 ล้านบาท 2) มาตรการสินเชื่อชะลอการขายข้าว เพื่อรักษาเสถียรภาพด้านราคา ในช่วงฤดูเก็บเกี่ยว วงเงิน 5,105.26 ล้านบาท 3) โครงการสนับสนุนค่าบริหารจัดการ พัฒนาคุณภาพ ผลผลิต เกษตรกรผู้ปลูกข้าว 63 และ 64 วงเงิน 28,046.82 ล้นบาท
นายกรัฐมนตรีย้ำว่ารัฐบาลให้ความสำคัญกับเกษตรกรทุกคน สิ่งสำคัญจะช่วยกันอย่างไรในอนาคต เพื่อไม่ให้เกิดปัญหาการใช้จ่ายงบประมาณมากจนเกินไป
นายกรัฐมนตรีได้สั่งการหน่วยงานที่เกี่ยวข้องพิจารณามาตรการเสริมที่ผ่านมาเป็นการดำเนินการระหว่างรัฐและประชาชนช่วยกันโดยในระยะต่อไปอาจจะมีภาคเอกชนเข้ามาร่วมมือด้วย รวมทั้งรัฐบาลจะหามาตรการที่เหมาะสมในการสนับสนุนเพื่อให้ประชาชนท่องเที่ยวในประเทศมากยิ่งขึ้น รัฐบาลพร้อมรับฟังความคิดเห็นของทุกคน โดยใช้กลไกการบริหารงานปกติ และกลไกรัฐสภาในการแก้ไขปัญหา รวมถึงกระบวนการยุติธรรม ต้องยึดมั่นไม่ก้าวล่วงซึ่งกันและกัน รวมทั้งขอความร่วมมือจากประชาชนทุกคนในประเทศด้วย
................
กลุ่มประชาสัมพันธ์และเผยแพร่ สำนักโฆษก
วันอังคารที่ 3 พฤศจิกายน 2563
นายกรัฐมนตรีฯ หารือแนวทางการฟื้นฟูเศรษฐกิจการท่องเที่ยวกลุ่มจังหวัดอันดามัน ช่วงครม.สัญจร
นายกรัฐมนตรีฯ หารือแนวทางการฟื้นฟูเศรษฐกิจการท่องเที่ยวกลุ่มจังหวัดอันดามัน ช่วงครม.สัญจร
พล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมเป็นประธานการประชุมคณะรัฐมนตรีอย่างเป็นทางการนอกสถานที่ครั้งที่3/2563หรือครม.สัญจรจัดขึ้นระหว่างวันที่2-3พฤศจิกายน2563 เพื่อหารือแนวทางการฟื้นฟูเศรษฐกิจในภาคการท่องเที่ยวของจ.ภูเก็ตและกลุ่มจังหวัดอันดามันโดยมีนายพุทธิพงษ์ปุณณกันต์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)พร้อมคณะผู้บริหารกระทรวงฯและผู้แทนกระทรวงด้านเศรษฐกิจที่เกี่ยวข้องร่วมประชุมณโรงแรมสแปลซบีซรีสอร์ทไม้ขาวจ.ภูเก็ตและก่อนเข้าประชุมคณะรัฐมนตรีนายกรัฐมนตรีฯถ่ายภาพร่วมกับคณะรัฐมนตรีผู้ว่าราชการกลุ่มจังหวัดอันดามันซึ่งบรรยากาศเป็นไปด้วยดีอย่างไรก็ตามก่อนหน้านี้คณะรัฐมนตรีได้มีการประชุมและร่วมหารือร่วมกับ6ผู้ว่าราชการจังหวัดกลุ่มอันดามัน(ภูเก็ตกระบี่ตรังพังงาระนองและสตูล)และประธานสภาอุตสาหกรรมการท่องเที่ยวจังหวัดภูเก็ตประธานสภาอุตสาหกรรมจังหวัดภูเก็ตประธานหอการค้าจังหวัดภูเก็ตนายกสมาคมธุรกิจท่องเที่ยวจังหวัดภูเก็ตนายกสมาคมโรงแรมไทยภาคใต้นายกสมาคมอสังหาริมทรัพย์จังหวัดภูเก็ตนายกสมาคมมัคคุเทศก์อันดามันเป็นต้น
**************
วันอังคารที่ 3 พฤศจิกายน 2563
นายกรัฐมนตรีลงพื้นที่ย่านเมืองเก่าภูเก็ต (Phuket old town) ชูท่องเที่ยววัฒนธรรม บอกเล่าเรื่องราวคนภูเก็ต พร้อมพบปะทักทายผู้ประกอบการและประชาชน
นายกรัฐมนตรีลงพื้นที่ย่านเมืองเก่าภูเก็ต (Phuket old town) ชูท่องเที่ยววัฒนธรรม บอกเล่าเรื่องราวคนภูเก็ต พร้อมพบปะทักทายผู้ประกอบการและประชาชน
วันนี้ (3 พ.ย.63) เวลา 14.45 น. พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อม พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม นายดิสทัต โหตระกิตย์ เลขาธิการนายกรัฐมนตรี เยี่ยมชมและพบผู้ประกอบการและประชาชนย่าน Phuket old town ที่มารอให้การต้อนรับ
เมื่อนายกรัฐมนตรีเดินทางมาถึงได้ เยี่ยมชมบ้านเลขที่ 92 ซึ่งเป็นร้านกาแฟบรรยากาศแบบบ้านโบราณตบแต่งร้านด้วยของเก่า ๆ จากนั้น เข้าชมร้าน Woo Gallery & Boutique Hotel ซึ่งปัจจุบันเปิดเป็นบูติกโฮเต็ลด้วย ที่มีนักท่องเที่ยวที่มาพัก และร้านโกปี้เตี่ยมร้านอาหารไทยสไตล์ฮกเกี้ยน ย่านเมืองเก่าภูเก็ต
โอกาสนี้ นายกรัฐมนตรีได้สาธิตการผัดหมี่ฮกเกี๊ยนร่วมกับร้านค้าในชุมชน พูดคุยและทักทายประชาชนที่มารอให้กำลังใจ พร้อมเปล่งเสียง “นายกฯ สู้ ๆ” โดยนายกรัฐมนตรียิ้มรับและโบกมือตอบ ท่ามกลางความยินดีของประชาชนที่ได้เห็นนายกรัฐมนตรีมาเยี่ยมเยียนถิ่นการค้าขายเก่าแก่ของชาวภูเก็ตก่อนเดินทางกลับกรุงเทพมหานคร
..................
กลุ่มประชาสัมพันธ์และเผยแพร่ สำนักโฆษก
วันอังคารที่ 3 พฤศจิกายน 2563
รมว.สุริยะ ร่วมประชุมคณะรัฐมนตรีอย่างเป็นทางการนอกสถานที่​ ครั้งที่​ 3/2563​ จังหวัดภูเก็ต
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมประชุมคณะรัฐมนตรีอย่างเป็นทางการนอกสถานที่​ ครั้งที่​ 3/2563​  ณ​ โรงแรมสแปลช บีท รีสอร์ต​ ไม้ขาว​ จังหวัดภูเก็ต
วันนี้​ (3​ พ.ย.​2563)นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมประชุมคณะรัฐมนตรีอย่างเป็นทางการนอกสถานที่​ ครั้งที่​ 3/2563​ และร่วมประชุมการขับเคลื่อนการพัฒนากลุ่มจังหวัดภาคใต้ฝั่งอันดามัน​ ​(ภูเก็ต​ กระบี่​ ตรัง​ พังงา​ ระนอง​และสตูล)​ โดยมี​ พลเอก​ ประยุทธ์​ จันทร์โอชา​ นายกรัฐมนตรี​ เป็นประธานการประชุม​ พร้อมด้วยคณะรัฐมนตรี​ และหน่วยงานที่เกี่ยวข้อง​ เข้าร่วมประชุม​ ณ​ โรงแรมสแปลช บีท รีสอร์ต​ ไม้ขาว​ จังหวัดภูเก็ต
วันอังคารที่ 3 พฤศจิกายน 2563
รมว.วธ.เยี่ยมชมการพัฒนาบ้านชินประชา ซึ่งเป็นบ้านหลังแรกของจังหวัดภูเก็ต หรือที่เรียกว่า “อังม่อเหลา” สร้างขึ้นช่วงปลายรัชสมัยรัชกาลที่ ๕
รมว.วธ.เยี่ยมชมการพัฒนาบ้านชินประชา ซึ่งเป็นบ้านหลังแรกของจังหวัดภูเก็ต หรือที่เรียกว่า “อังม่อเหลา” สร้างขึ้นช่วงปลายรัชสมัยรัชกาลที่ ๕
วันที่ ๒ พฤศจิกายน ๒๕๖๓ เวลา ๑๘.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วย นางยุพา ทวีวัฒนะกิจบวร ปลัดกระทรวงวัฒนธรรม และผู้บริหารกระทรวงวัฒนธรรม เยี่ยมชมการพัฒนาบ้านชินประชา ซึ่งเป็นบ้านหลังแรกของจังหวัดภูเก็ต หรือที่เรียกว่า “อังม่อเหลา” สร้างขึ้นช่วงปลายรัชสมัยรัชกาลที่ ๕ โดยพระพิทักษ์ชินประชา(ตันม่าเสียง) มีลักษณะโดดเด่นแบบชิโน-โปรตุกีส ภายในจัดแสดงประวัติศาสตร์ความเป็นมาของภูเก็ต ให้เป็นแหล่งเรียนรู้และแหล่งท่องเที่ยวทางวัฒนธรรม โดยมี นางจรูญรัตน์ ตัณฑวณิช ให้การต้อนรับ และนำชม
วันอังคารที่ 3 พฤศจิกายน 2563
ให้ทุนสร้างอาชีพ หลักสูตรวิชาชีพดูแลผู้สูงอายุ
วันเสาร์ที่ 31 ตุลาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลร่วมกับโรงพยาบาลกล้วยน้ำไท จัดตั้งศูนย์ทดสอบมาตรฐานฝีมือแรงงาน และจัดฝึกอบรมการดูแลผู้สูงอายุ ตามโครงการให้ทุนสร้างอาชีพพัฒนาฝีมือแรงงานไทยขับเคลื่อนไทยไปด้วยกัน โดยโครงการนี้จะมอบทุนฝึกอบรม 377 ทุน ให้แก่ผู้ว่างงานหรือผู้ด้อยโอกาส และขาดแคลนทุนทรัพย์ ที่มีอายุ 18 - 35 ปี ได้เข้าอบรมหลักสูตรวิชาชีพการดูแลผู้สูงอายุ ซึ่งเป็นหลักสูตรระยะสั้น 6 เดือน ให้มีความรู้และทักษะ สามารถนำไปประกอบอาชีพ มีรายได้เลี้ยงตนเองและครอบครัวได้ ซึ่งภายหลังจบการฝึกอบรมแล้ว จะได้รับการบรรจุเข้าทำงานกับกลุ่มบริษัทในเครือโรงพยาบาลกล้วยน้ำไท ผู้สนใจสอบถามข้อมูลเพิ่มเติมได้ที่ สายด่วนกระทรวงแรงงาน 1506 กด 4 หรือ โทร. 0 2245 4035 และ โรงพยาบาลกล้วยน้ำไท โทร. 089 203 8395
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันอังคารที่ 3 พฤศจิกายน 2563
การบริหารจัดการน้ำเพื่อป้องกันผลกระทบจากสถานการณ์น้ำแล้ง
วันอาทิตย์ที่ 1 ตุลาคม 2563
Your browser does not support the audio element.
​ต่อจากนี้ไป ขอเชิญรับฟังไทยคู่ฟ้า ครับ
รัฐบาลให้ความสำคัญกับการแก้ไขปัญหาสถานการณ์ภัยแล้งและติดตามข้อมูลสถานการณ์น้ำอย่างใกล้ชิด แม้ว่าปัจจุบันปริมาณน้ำต้นทุนต้นฤดูแล้ง ปี 2563 ภาพรวมทั้งประเทศมีแนวโน้มดีกว่าปีที่ผ่านมา อ่างเก็บน้ำขนาดใหญ่ และขนาดกลางหลายแห่งมีปริมาณน้ำพ้นเกณฑ์วิกฤติ แต่เมื่อพิจารณารายพื้นที่ กลับพบว่ายังมีข้อกำจัดในการจัดสรรน้ำบางกิจกรรม จึงได้เน้นย้ำให้หน่วยงานที่เกี่ยวข้องวางแผนจัดสรรน้ำช่วงฤดูแล้ง ให้เกิดความสมดุลระหว่างน้ำต้นทุน และความต้องการใช้น้ำ รวมถึงสร้างการรับรู้ กำหนดมาตรการป้องกันการเพาะปลูกข้าวเกินแผน ในพื้นที่ลุ่มเจ้าพระยา 22 จังหวัด พร้อมสนับสนุนการแก้ไขปัญหาภัยแล้งในระดับพื้นที่ ให้อยู่ในวงจำกัด เพื่อป้องกันผลกระทบจากสถานการณ์น้ำแล้งให้กับประชาชนอย่างมีประสิทธิภาพ
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันอังคารที่ 3 พฤศจิกายน 2563
นายกรัฐมนตรีปรุงเมนู ยำสับปะรดกุ้งมังกร ประชาสัมพันธ์เมืองแห่งอาหารเลิศรส Creative City of Gastronomy ของจังหวัดภูเก็ต
พลเอก ประยุทธ์ จันทร์โอชา นายกรัฐมนตรี ปรุงเมนู "ยำสับปะรดกุ้งมังกร" ประชาสัมพันธ์เมืองแห่งอาหารเลิศรส Creative City of Gastronomy ของจังหวัดภูเก็ต
วันนี้ (3 พ.ย. 63) เวลา 08.00 น. นายอนุชา บูรพชัยศรี โฆษกประจำสำนักนายกรัฐมนตรี เปิดเผย ถึงกิจกรรมและบรรยากาศก่อนการประชุมคณะรัฐมนตรีอย่างเป็นทางการนอกสถานที่ หรือ ครม. สัญจร ณ โรงแรมสแปลช บีช รีสอร์ท ไม้ขาว ตำบลไม้ขาว อำเภอถลาง จังหวัดภูเก็ต ว่าพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมบูธประชารัฐรักสามัคคีภูเก็ต โครงการพัฒนาทางหลวงในพื้นที่จังหวัดภูเก็ต โครงการพัฒนา Smart City Data Platform และโครงการยกระดับการท่องเที่ยวเชิงสุขภาพจังหวัดภูเก็ตสู่เมืองท่องเที่ยวเชิงสุขภาพระดับโลก โดยนายกรัฐมนตรีร่วมปรุง "ยำสับปะรดกุ้งมังกร" ซึ่งเป็นวัตถุดิบท้องถิ่นและสินค้า GI ของภูเก็ต ย้ำความเป็นเมืองสร้างสรรค์ด้านอาหาร หรือ Creative City of Gastronomy ของจังหวัดภูเก็ต
โอกาสนี้นายกรัฐมนตรี เสนอแนะการใช้ประโยชน์จากทรัพยากรท้องถิ่นให้เกิดประโยชน์สูงสุด เพื่อสร้างรายได้ให้กับชุมชน ได้ร่วมปรุงอาหารเมนู “ยำสับปะรดกุ้งมังกร" ในส่วนของโครงการพัฒนาทางหลวงเพื่อเชื่อมโยงเครือข่ายถนนทุกเส้นทางนั้น รัฐบาลเน้นการลงทุนในโครงสร้างพื้นฐานด้วยการร่วมลงทุนระหว่างภาครัฐภาคเอกชน (PPP) เพื่อยกระดับศักยภาพเศรษฐกิจไทย และเกิดความคุ้มค่าในการลงทุนและประชาชนได้รับประโยชน์สูงสุด นอกจากนี้ นายกรัฐมนตรียังกล่าวถึงความสำคัญในการจัดทำข้อมูลที่ทันสมัย เพื่อให้ฐานข้อมูลสำคัญในการดำเนินนโยบาย โดยพัฒนาต่อยอดระบบข้อมูลให้ภาครัฐและเอกชนสามารถใช้ประโยชน์ร่วมกันได้ ขณะที่โครงการยกระดับการท่องเที่ยวเชิงสุขภาพจังหวัดภูเก็ตสู่เมืองท่องเที่ยวเชิงสุขภาพระดับโลก จะมอบหมายให้สภาพัฒนาการเศรษฐกิจและสังคมแห่งชาติศึกษาความเป็นไปได้รวมทั้งรูปแบบการลงทุนด้วย เพื่อให้เกิดประโยชน์สูงสุด
จากนั้นนายกรัฐมนตรีเป็นประธานสักขีพยานในโอกาสรัฐมนตรีว่าการกระทรวงทรัพยากรธรรมชาติและสิ่งแวดล้อม มอบหนังสืออนุญาตให้เข้าทำประโยชน์หรือที่อยู่อาศัยในพื้นที่เป้าหมายการจัดที่ดินทำกินให้ชุมชนรวมจำนวน 5 ฉบับ ดังนี้ 1) พื้นที่ป่าสงวนแห่งชาติ ได้แก่ ผู้ว่าราชการจังหวัดสตูล ผู้ว่าราชการจังหวัดระนอง และผู้ว่าราชการจังหวัดตรัง (2 )พื้นที่ป่าชายเลน ได้แก่ ผู้ว่าราชการจังหวัดภูเก็ต ผู้ว่าราชการจังหวัดกระบี่ และ จำนวน 6 ป่าชุมชน
.....
กลุ่มประชาสัมพันธ์และเผยแพร่ สำนักโฆษก
วันพุธที่ 4 พฤศจิกายน 2563
บีโอไอเผยคำขอส่งเสริม 9 เดือน 2.23 แสนล้าน อุตฯอิเล็กทรอนิกส์ เกษตรแปรรูป ยานยนต์ การแพทย์ มูลค่าลงทุนสูง
บีโอไอเผยคำขอส่งเสริม 9 เดือน 2.23 แสนล้าน อุตฯอิเล็กทรอนิกส์ เกษตรแปรรูป ยานยนต์ การแพทย์ มูลค่าลงทุนสูง
บีโอไอเผยคำขอส่งเสริม 9 เดือน 2.23 แสนล้าน
อุตฯอิเล็กทรอนิกส์ เกษตรแปรรูป ยานยนต์ การแพทย์ มูลค่าลงทุนสูง
บีโอไอเผยยอดขอรับการส่งเสริมการลงทุนช่วง 9 เดือนแรกปี 2563 รวม 1,098 โครงการ เพิ่มขึ้นเล็กน้อย มูลค่าเงินลงทุน 223,720 ล้านบาท อุตสาหกรรมอิเล็กทรอนิกส์ เกษตรแปรรูป ยานยนต์ และการแพทย์ เป็นสาขานำ
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) เปิดเผยว่า ภาวะการส่งเสริมการลงทุนช่วง 9 เดือนของปี 2563 (มกราคม-กันยายน) มียอดขอรับการส่งเสริมการลงทุนรวมทั้งสิ้น 1,098 โครงการ เพิ่มขึ้นร้อยละ 1 เมื่อเทียบกับช่วงเดียวกันของปีก่อนที่มีจำนวน 1,088 โครงการ โดยมีมูลค่าเงินลงทุนรวม 223,720 ล้านบาท ลดลงจากช่วงเดียวกันของปีก่อนร้อยละ 15 ที่มีมูลค่ารวม 262,470 ล้านบาท
สำหรับยอดขอรับส่งเสริมการลงทุนส่วนใหญ่ ร้อยละ 58 ของมูลค่าคำขอรับการส่งเสริมอยู่ในอุตสาหกรรมเป้าหมาย โดยมีจำนวน 556 โครงการ มูลค่าเงินลงทุน 128,980 ล้านบาท โดยอุตสาหกรรมเครื่องใช้ไฟฟ้าและอิเล็กทรอนิกส์ มีมูลค่าเงินลงทุนสูงสุด 37,550 ล้านบาท ตามด้วยอุตสาหกรรมเกษตรและแปรรูปอาหาร 26,880 ล้านบาท อุตสาหกรรมยานยนต์และชิ้นส่วน 19,980 ล้านบาท และอุตสาหกรรมการแพทย์ 14,710 ล้านบาท
ทั้งนี้ คำขอรับส่งเสริมการลงทุนในช่วง 9 เดือนที่ผ่านมา อุตสาหกรรมการแพทย์ยังคงมีจำนวนโครงการและมูลค่าขอรับส่งเสริมการลงทุนเพิ่มขึ้นอย่างก้าวกระโดด โดยมีจำนวน 65 โครงการ เพิ่มขึ้นร้อยละ 132 มีมูลค่าเงินลงทุนรวม 14,710 ล้านบาท เพิ่มขึ้นร้อยละ 75 เมื่อเทียบกับช่วงเดียวกันของปีก่อน
“การแพร่ระบาดของโควิด-19 แม้จะส่งผลกระทบต่อการลงทุนโดยรวม แต่ในบางอุตสาหกรรมมียอดขอรับการส่งเสริมการลงทุนเพิ่มขึ้นอย่างมีนัยสำคัญ โดยเฉพาะอุตสาหกรรมการแพทย์ ตอกย้ำศักยภาพของประเทศไทยในการเป็นศูนย์กลางทางการแพทย์ในภูมิภาค” นางสาวดวงใจกล่าว
ด้านการลงทุนโดยตรงจากต่างประเทศ (FDI) ในช่วง 9 เดือน มีโครงการยื่นขอรับการส่งเสริม จำนวน 657 โครงการ ลดลงร้อยละ 1 โดยมีมูลค่าเงินลงทุนรวม 118,504 ล้านบาท ลดลงร้อยละ 29 เมื่อเทียบกับช่วงเดียวกันของปีก่อน ทั้งนี้ ประเทศญี่ปุ่น มีการลงทุนสูงสุดเป็นอันดับ 1 จำนวน 139 โครงการ มูลค่าเงินลงทุน37,545 ล้านบาท ตามด้วยจีน จำนวน 129 โครงการ มูลค่าเงินลงทุน 21,237 ล้านบาท และเนเธอร์แลนด์ จำนวน 62 โครงการ มูลค่าเงินลงทุน 17,514 ล้านบาท
สำหรับคำขอรับการส่งเสริมการลงทุนในพื้นที่อีอีซี มีจำนวน 313 โครงการ มูลค่าเงินลงทุนรวม 109,430 ล้านบาท แบ่งเป็นจังหวัดชลบุรี 165 โครงการ มูลค่าเงินลงทุน 46,860 ล้านบาท จังหวัดระยอง 112 โครงการ มูลค่าเงินลงทุน 48,370 ล้านบาท และจังหวัดฉะเชิงเทรา จำนวน 36 โครงการ มูลค่าเงินลงทุน 14,200 ล้านบาท
นอกจากนี้ การขอรับการส่งเสริมการลงทุนตามมาตรการพิเศษ ได้แก่ มาตรการส่งเสริม SMEs ในช่วง 9 เดือนที่ผ่านมา มีคำขอรับส่งเสริมการลงทุนจำนวน 54 โครงการ เพิ่มขึ้นร้อยละ 38 เงินลงทุน 2,240ล้านบาท เพิ่มขึ้นจากช่วงเดียวกันของปีก่อนร้อยละ 15 และมาตรการปรับปรุงประสิทธิภาพการผลิต มีคำขอรับการส่งเสริมการลงทุนจำนวน 138 โครงการ เพิ่มขึ้นร้อยละ 23 เงินลงทุน 15,190 ล้านบาท เพิ่มขึ้นร้อยละ 18 แสดงให้เห็นว่าภายใต้สถานการณ์วิกฤตที่เกิดขึ้นผู้ประกอบการยังคงมีการลงทุนในการปรับปรุงประสิทธิภาพการผลิตเพื่อเตรียมองค์กรให้พร้อมรับกับการฟื้นตัวในอนาคตและเพิ่มขีดความสามารถในการแข่งขัน
************************************************
วันพุธที่ 4 พฤศจิกายน 2563
รัฐมนตรีว่าการกระทรวงยุติธรรม ลงพื้นที่ตรวจราชการเรือนจำจังหวัดภูเก็ต (แห่งใหม่)​
นายสมศักดิ์ เทพสุทิน รัฐมนตรีว่าการกระทรวงยุติธรรม ลงพื้นที่ตรวจราชการเรือนจำจังหวัดภูเก็ต​(แห่ง​ใหม่)​ และประชุมมอบนโยบายผู้บัญชาการเรือนจำ / ผู้อำนวยการทัณฑสถาน เขต ๘ - ๙
ในวันจันทร์ที่ ๒ พฤศจิกายน ๒๕๖๓ เวลา ๑๓.๓๐ น. ณ เรือนจำจังหวัดภูเก็ต​ (แห่งใหม่)​ ตำบลศรีสุนทร อำเภอถลาง จังหวัดภูเก็ต นายสมศักดิ์ เทพสุทิน รัฐมนตรีว่าการกระทรวงยุติธรรม ลงพื้นที่ตรวจราชการเรือนจำจังหวัดภูเก็ต​(แห่ง​ใหม่)​ และประชุมมอบนโยบายผู้บัญชาการเรือนจำ / ผู้อำนวยการทัณฑสถาน เขต ๘ - ๙
โดยมี นายวิทยา สุริยะวงค์ รองปลัดกระทรวงยุติธรรม พร้อมด้วยคณะผู้บริหารกระทรวงยุติธรรม รวมทั้งผู้ที่เกี่ยวข้อง เข้าร่วมฯ
โอกาส​นี้​ ได้รับฟังรายงานสรุป​การก่อสร้าง​เรือนจำจังหวัด​ภูเก็ต​ (แห่ง​ใหม่)​ การเตรียมความพร้อมการขนย้ายผู้ต้องขัง​จากเรือนจำแห่งเดิมไปยังเรือนจำแห่งใหม่ การบริหารจัดการพื้นที่เรือนจำ​ เพื่อให้สามารถรองรับจำนวนผู้ต้องขัง​ได้​ พร้อมทั้งให้นโยบาย​ในการลดความแออัด​ไม่ให้ผู้ต้องขัง​ล้นเรือนจำ​ โดยสอบถาม​รายละเอียด​พื้นที่เรือนจำ​ทัณฑสถาน เขต ๘ - ๙ ที่สามารถรองรับ​จำนวน​ผู้​ต้องขังได้​ โดยให้มีการบริหารจัดการร่วมกัน
วันพุธที่ 4 พฤศจิกายน 2563
ธ.ก.ส. ปลื้ม ได้รับการจัดอันดับเครดิตเรทติ้งส์ สูงสุดที่ AAA(tha) และ F1+(tha) ต่อเนื่อง 7 ปี
'ฟิทช์ เรทติ้งส์' คงอันดับเครดิตภายในประเทศระยะยาว ธ.ก.ส. ที่ระดับสูงสุด 'AAA(tha)'  แนวโน้มอันดับเครดิต Stable และระยะสั้นที่ 'F1+(tha)' ต่อเนื่องเป็นปีที่ 7 สะท้อนสถานะทางการเงินที่แข็งแกร่ง มั่นคง และมีเสถียรภาพ
'ฟิทช์ เรทติ้งส์' คงอันดับเครดิตภายในประเทศระยะยาว ธ.ก.ส. ที่ระดับสูงสุด 'AAA(tha)' แนวโน้มอันดับเครดิต Stable และระยะสั้นที่ 'F1+(tha)' ต่อเนื่องเป็นปีที่ 7 สะท้อนสถานะทางการเงินที่แข็งแกร่ง มั่นคง และมีเสถียรภาพ เป็นสถาบันการเงินเฉพาะกิจของรัฐที่มีการบริหารจัดการทางการเงิน ที่ดีและมีบทบาทสำคัญในการสนับสนุนนโยบายรัฐและพัฒนาภาคเกษตรได้อย่างยั่งยืนและมีประสิทธิภาพ
นายสุรชัย รัศมี รองผู้จัดการ รักษาการแทนผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า บริษัท ฟิทช์ เรทติ้งส์ (ประเทศไทย) จำกัด ได้ประกาศผลการจัดอันดับเครดิตของ ธ.ก.ส. โดย คงอันดับเครดิตภายในประเทศระยะยาวอยู่ที่ระดับ 'AAA(tha)' แสดงถึงความน่าเชื่อถือสูงสุดและความเสี่ยงในการผิดชำระหนี้ต่ำสุด แนวโน้มอันดับเครดิตมีเสถียรภาพ 'Stable' และคงอันดับเครดิตภายในประเทศระยะสั้นที่ระดับ 'F1+(tha)' แสดงถึงความสามารถสูงสุดในการชำระคืนเงินกู้ตามกำหนดและความเสี่ยงในการผิดนัด ชำระหนี้ต่ำที่สุด และมีสภาพคล่องแข็งแกร่งเป็นพิเศษ ต่อเนื่องเป็นปีที่ 7 ซึ่งเป็นอันดับเครดิตที่สูงสุดสำหรับการจัดอันดับเครดิตในประเทศ
ในการจัดอันดับเครดิตของ ธ.ก.ส. นั้น ฟิทช์เรทติ้งส์ระบุว่า ด้วยสถานะทางกฎหมายของ ธ.ก.ส. ซึ่งเป็นธนาคารเฉพาะกิจของรัฐ มีกระทรวงการคลังเป็นผู้ถือหุ้นส่วนใหญ่ โดยมีรัฐมนตรีว่าการกระทรวงการคลังเป็นประธานกรรมการ รวมทั้งบริหารงานร่วมกับคณะกรรมการ ธ.ก.ส. ซึ่งได้รับการแต่งตั้งโดยคณะรัฐมนตรี จึงมีความเป็นไปได้สูงที่รัฐบาลจะให้การสนับสนุนพิเศษนอกเหนือจากการดำเนินงานตามปกติแก่ ธ.ก.ส. อย่างทันท่วงทีในกรณีที่มีความจำเป็น อาทิ การเพิ่มทุนและการค้ำประกันเงินกู้ยืม เป็นต้น นอกจากนี้ ธ.ก.ส. ยังได้รับการชดเชยทางการเงินจากการสนับสนุนโครงการและนโยบายต่าง ๆ ของรัฐบาล เนื่องจากมีความเชี่ยวชาญในการสนับสนุนนโยบายรัฐที่มีความเกี่ยวข้องกับภาคเกษตรและการพัฒนาชนบท ซึ่งการจัดอันดับเครดิตนี้ยังสะท้อนให้เห็นถึงเสถียรภาพทางเครดิตและประสิทธิภาพด้านการบริหารจัดการองค์กรที่ดีในการจัดการทางการเงิน และขับเคลื่อนภารกิจเพื่อมุ่งสู่เป้าหมายในการสนับสนุนทางการเงิน และเป็นสถาบันการเงินที่มีบทบาทหลักในการพัฒนาภาคเกษตรของไทยอย่างยั่งยืนต่อไป
วันพุธที่ 4 พฤศจิกายน 2563
เข้าแล้ว !! จุรินทร์ ยัน ประกันรายได้ “ข้าว-ยาง” เข้าที่ประชุมครม.วันนี้ !!!
นายจุรินทร์  ลักษณวิศิษฏ์ หัวหน้าพรรคประชาธิปัตย์ รองนายกรัฐมนตรี และรัฐมนตรีว่าการกระทรวงพาณิชย์ ให้สัมภาษณ์ สื่อมวลชน ที่ จ.ภูเก็ต ถึงเรื่องที่จะได้นำเข้าสู่การพิจารณาในการประชุม ครม. สัญจรนัดนี้ว่า
วันนี้จะนำประกันรายได้พืชเกษตร 2 ตัว คือข้าว กับยางพารา เข้าสู่ที่ประชุมคณะรัฐมนตรี สำหรับพืชทั้ง 2 ตัวนี้ รายได้ที่ประกันก็จะเหมือนปีที่แล้ว เช่น ข้าว มี 5 ชนิด เช่น ข้าวเปลือกเจ้า ประกันรายได้ตันละ 10,000 บาท ข้าวหอมมะลิ 15,000 บาท ที่เหลือก็ลดหลั่นกันไป ส่วนยางพารา จะแบ่งเป็น 3 ชนิด ยางแผ่นดิบชั้น 3 กก.ละ 60 บาท น้ำยางข้น กก.ละ 57 บาท ยางก้อนถ้วย กก.ละ 23 บาท ซึ่งวงเงินสำหรับยางพารา อยู่ที่ประมาณ 10,000 ล้านบาท วงเงินประกันรายได้ข้าวประมาณ 50,000 ล้านบาท เพราะข้าวจะมีส่วนช่วยเรื่องการพัฒนาคุณภาพไร่ละ 1,000 บาท ครอบครัวละไม่เกิน 20 ไร่ด้วย ซึ่งก็จะรอการพิจารณาของ ครม. วันนี้
ผู้สื่อข่าวรายงานว่า โครงการประกันรายได้สินค้าเกษตรปี2 ได้ผ่านคณะรัฐมนตรีไปแล้ว 3 ชนิดคือการประกันรายได้ข้าวโพด ปาล์ม และมันสำปะหลัง แต่ยังค้างข้าวและยางพารา โดยข้าวนั้นคณะกรรมการ นบข.เห็นชอบ 18 มิ.ย. และ 17 ก.ค.63 จากนั้นรัฐมนตรีว่าการกระทรวงพาณิชย์ นายจุรินทร์ ลักษณวิศิษฏ์ ลงนามเสนอคณะรัฐมนตรี 21 สิงหาคม 2563 ส่วนยางพารา บอร์ด กนย. เห็นชอบเมื่อ 1 มิถุนายน 2563 จากนั้นนายเฉลิมชัย ศรีอ่อน รัฐมนตรีว่าการกระทรวงเกษตรลงนามเสนอคณะรัฐมนตรีเมื่อ 14 กันยายน 2563 และเป็นเรื่องที่เกษตรกรติดตามอย่างใกล้ชิด ล่าสุดเข้าครม.วันนี้และคณะรัฐมนตรีกำลังอยู่ระหว่างการประชุม
วันพุธที่ 4 พฤศจิกายน 2563
อธิบดีกรมศิลปากรตรวจแหล่งภาพเขียนสีในพื้นที่อุทยานแห่งชาติอ่าวพังงา พร้อมมอบนโยบายการอนุรักษ์และพัฒนาแหล่งภาพเขียนสี (ศิลปะถ้ำ) ฝั่งทะเลอันดามัน
อธิบดีกรมศิลปากรตรวจแหล่งภาพเขียนสีในพื้นที่อุทยานแห่งชาติอ่าวพังงา พร้อมมอบนโยบายการอนุรักษ์และพัฒนาแหล่งภาพเขียนสี (ศิลปะถ้ำ) ฝั่งทะเลอันดามัน
นายประทีป เพ็งตะโก อธิบดีกรมศิลปากร เปิดเผยว่า ได้ลงพื้นที่ตรวจแหล่งภาพเขียนสีที่พบใหม่ ในพื้นที่อุทยานแห่งชาติอ่าวพังงา จังหวัดพังงา ซึ่งสำนักศิลปากรที่ ๑๒ นครศรีธรรมราช ได้รับการประสานจากอุทยานแห่งชาติอ่าวพังงา และขอความอนุเคราะห์เจ้าหน้าที่ร่วมสำรวจภาพเขียนสีโบราณ จึงดำเนินการสำรวจร่วมกับเจ้าหน้าที่อุทยานแห่งชาติอ่าวพังงา ตามโครงการสำรวจแหล่งโบราณคดีในพื้นที่ชายฝั่งทะเลอันดามัน เมื่อวันที่ ๒๗ – ๒๘ ตุลาคมที่ผ่านมา โดยสำรวจแหล่งภาพเขียนสีแหล่งเดิม ๖ แห่ง ได้แก่ เกาะปันหยี ถ้ำนาค เขารายา
เขาเขียน ๑ เขาเขียน ๒ และเขาพระอาดเฒ่า และสำรวจพบแหล่งภาพเขียนสีแหล่งใหม่ จำนวน ๕ แหล่ง ได้แก่ เกาะทะลุนอก เกาะเขาเต่า ถ้ำนกกระเรียน เกาะไข่ และเกาะยางแดง รวมทั้งสิ้น ๑๑ แหล่ง
อธิบดีกรมศิลปากร กล่าวว่า กรมศิลปากรตระหนักถึงความสำคัญของแหล่งภาพเขียนสียุคก่อน
ประวัติศาสตร์ที่ค้นพบ นับว่าเป็นการค้นพบทางโบราณคดีที่สำคัญมาก จึงได้มอบหมายให้สำนักศิลปากรที่ ๑๒ นครศรีธรรมราช จัดทำโครงการอนุรักษ์และพัฒนาแหล่งภาพเขียนสี (ศิลปะถ้ำ) ฝั่งทะเลอันดามัน เพื่อรวบรวม
องค์ความรู้เกี่ยวกับภาพเขียนสีในเขตพื้นที่จังหวัดกระบี่และพังงาอย่างเป็นระบบ และนำองค์ความรู้เหล่านั้นมาเป็นพื้นฐานต่อยอดในเชิงพัฒนา เช่น การจัดทำเส้นทางท่องเที่ยวเชิงนิเวศ (Ecotourism) การพัฒนาสื่อการเรียนรู้ในรูปแบบต่าง ๆ รวมทั้งการสร้างสรรค์ผลิตภัณฑ์สินค้าที่ระลึก อันจะนำมาซึ่งการเพิ่มมูลค่าเชิงเศรษฐกิจ
มีการกระจายรายได้ให้กับชุมชนที่ร่วมกันดูแล และเป็นการอนุรักษ์มรดกศิลปวัฒนธรรมด้วยอีกทางหนึ่ง
ภาพเขียนสีตามเพิงผาหรือถ้ำบริเวณอ่าวพังงา รวมไปถึงบริเวณฝั่งทะเลอันดามันทั้งหมดที่สำรวจพบแล้วมีกว่า ๓๐ แห่ง เกือบทั้งหมดเป็นภาพที่เขียนขึ้นในยุคก่อนประวัติศาสตร์ซึ่งผู้คนยังไม่มีตัวอักษรใช้สื่อสาร เรื่องราวภาพเขียนสีที่บันทึกจึงแสดงออกถึงวิถีชีวิตและการใช้พื้นที่ของผู้คนเมื่อราว ๓,๐๐๐ – ๕,๐๐๐ ปีมาแล้ว เช่น ภาพบุคคล ภาพสัตว์ชนิดต่าง ๆ ทั้งสัตว์บกและสัตว์น้ำ ภาพลวดลายเรขาคณิต โดยมนุษย์ในอดีตสามารถใช้ถ้ำและเพิงผาเป็นแหล่งพักพิงชั่วคราว ประกอบกิจกรรมหรือพิธีกรรมบางอย่าง หรือใช้พื้นที่เป็นแหล่งหลบลมมรสุมกระแสคลื่นลมในการเดินทางไปมาระหว่างแผ่นดินตอนใน และพื้นที่ชายฝั่งทะเล ที่มีการใช้เส้นทางตามลำน้ำและคลอง ลัดเลาะเชื่อมเข้าออกสู่ทะเล และอาศัยแหล่งอาหารตามธรรมชาติ จึงสามารถสะท้อนถึงกลุ่มคนผู้เขียนภาพเหล่านี้ว่ามีความเกี่ยวข้องกันอย่างใกล้ชิดอีกด้วย
จากประวัติการศึกษาที่ผ่านมา มีการค้นพบและสำรวจแหล่งภาพเขียนสีบริเวณอ่าวพังงา – อ่าวลึก
ของนักวิชาการไทยและต่างชาติ โดยในปี พ.ศ. ๒๕๓๐ – ๒๕๓๑ กรมศิลปากร ภายใต้การดำเนินงานของโครงการสำรวจแหล่งโบราณคดี (ภาคใต้) ได้ทำการสำรวจแหล่งโบราณคดียุคก่อนประวัติศาสตร์บริเวณชายฝั่งตะวันตกของประเทศ พบแหล่งภาพเขียนสีหลายแห่ง หลังจากนั้นในช่วงปี พ.ศ. ๒๕๕๗ เป็นต้นมา มีการแจ้งพบแหล่งภาพเขียนสีเพิ่มเติมในพื้นที่จังหวัดพังงา กระบี่ และตรัง จึงดำเนินการสำรวจซ้ำแหล่งเดิมเพื่อตรวจสอบสภาพของแหล่งภาพเขียนสี และสำรวจแหล่งที่พบใหม่เรื่อยมาจนกระทั่งปัจจุบัน
--------------------------------------------------